ΓΡΑΠΤΗ ΕΡΩΤΗΣΗ P-2420/02

υποβολή: Marco Cappato (NI) προς την Επιτροπή

(8 Αυγούστου 2002)

Θέμα: Νέα ανθρωπιστική βοήθεια προς τη Β. Κορέα

Η Επιτροπή αποφάσισε πρόσφατα να διευρύνει την ανθρωπιστική βοήθεια προς τη Β. Κορέα διοχετεύοντας άλλα 4,175 εκατ. ευρώ του προϋπολογισμού του ECHO για τη χρηματοδότηση των βασικώνγειονομικών δομών της ασιατικής αυτής χώρας. Τούτο λαμβάνει χώρα όταν όλο και συχνότερα, ο διεθνής τύπος παρουσιάζει πολύ ανησυχητικές ειδήσεις σχετικά με τη μη δέουσα χρήση της ανθρωπιστικής βοηθείας εκ μέρους του καθεστώτος που φαίνεται ότι προορίζει τη βοήθεια αυτή για την ενίσχυση του στρατιωτικού και αστυνομικού μηχανισμού του.

Ποιά μέτρα έλαβε η Επιτροπή προκειμένου να εξακριβώσει ότι η ευρωπαϊκή ανθρωπιστική βοήθεια δεν χρησιμοποιείται για τη διατήρηση του μηχανισμού καταστολής του καθεστώτος της Πιονγκ-Γιάνγκ·

Ποιές συμφωνίες συνήφθησαν μεταξύ Επιτροπής και του καθεστώτος της Β. Κορέας ώστε να παρασχεθούν εγγυήσεις ότι οι πόροι αυτοί προορίζονται αποκλειστικά για τη βελτίωση των συνθηκών διαβίωσης των πολιτών της χώρας·

Δεν θεωρεί η Επιτροπή εξαιρετικά επείγον και αναγκαίο να συγκροτηθεί μια εξεταστική επιτροπή όσον αφορά την κατάληξη των ενισχύσεων που χορηγούνται στη Β. Κορέα προκειμένου να αξιολογήσει την αποτελεσματικότητα και την αξία τους, μέχρις σημείου να προβλεφθεί ενδεχομένως και η διακοπή τους·

Απάντηση του κ. Nielson εξ ονόματος της Επιτροπής

(1 Οκτωβρίου 2002)

Στην Λαϊκή Δημοκρατία της Κορέας (ΛΔΚ) η Επιτροπή χρηματοδοτεί μόνο τα έργα πουλοποιούν ευρωπαϊκές μη κυβερνητικές οργανώσεις (ΜΚΟ), όργανα των Ηνωμένων Εθνών ή διεθνείς οργανισμοί, όπως και σε όλες τις χώρες όπου λειτουργεί η Υπηρεσία ανθρωπιστικής βοήθειας της Επιτροπής (ECHO), σύμφωνα με τον κανονισμό (ΕΚ) αριθ. 1257/96 του Συμβουλίου, της 20ής Ιουνίου 1996, σχετικά με την ανθρωπιστική βοήθεια.(1)

Τα κονδύλια στα οποία αναφέρεται το Αξιότιμο Μέλος διοχετεύονται εξ ολοκλήρου μέσω ανεξάρτητων οργανώσεων: Ερυθρός Σταυρός της Δανίας, Παγκόσμιος Οργανισμός Υγείας, Ταμείο των Ηνωμένων Εθνών για τα παιδιά (Unicef) και Handicap International.

Τα κονδύλια αυτά θα χρησιμοποιηθούν προς στήριξη των ακόλουθων δράσεων:

- διανομή συσκευασιών σύγχρονων φαρμάκων σε πάνω από 1 700 ιδρύματαγείας σε τέσσερις διαφορετικές επαρχίες·

- διάθεση ορθοπεδικών προϊόντων και κατάλληλης φυσιοθεραπευτικής αγωγής σε 3 200 άτομα μειωμένης κινητικότητας·

- αύξηση της διαθεσιμότητας ασφαλούς αίματος με μειωμένο κίνδυνο μετάδοσης ιογενών λοιμώξεων μέσω της αιμοδοσίας σε εθνικά επαρχιακά κέντρα αιμοδοσίας στη ΛΔΚ·

- τροφική αποκατάσταση προς διάσωση 10 000 σοβαράποσιτιζόμενων παιδιών, σε βρεφοκομεία και νοσοκομεία παίδων, καθώς και σε νοσοκομεία της περιοχής.

Η Επιτροπή επιδίωξε σταθερά να ενισχύσει τις συμφωνίες με τις αρχές της ΛΔΚ σε ό,τι αφορά τη συνδρομή της, μεταξύ άλλων, τη διανομή της ανθρωπιστικής βοήθειας. Για παράδειγμα φέτοςπεγράφη ανεπίσημο μνημόνιο συμφωνίας μεταξύ της FDRC(2) και τηςπηρεσίας ECHO στην Pyongyang, στο οποίο προβλέπονται οι συγκεκριμένες απαιτήσεις, την πλήρωση των οποίων αναμένει η Επιτροπή κατά την εκτέλεση των ενεργειών που χρηματοδοτεί η ECHO.

Επιπλέον, στις περιοδικές συναντήσεις της τρόικας της Ένωσης με την ΛΔΚ, η Επιτροπή έθεσε σταθερά το ζήτημα των συνθηκών εργασίας και πρόσβασης για τις ευρωπαϊκές ΜΚΟ και πράγματιπάρχουν συνεχείς ενδείξεις βελτίωσης στο χώρο αυτό.

Η ECHO ανέπτυξε και εφαρμόζει στην ΛΔΚ, ένα πλήρες σύστημα αξιολόγησης και παρακολούθησης όλων των έργων.

Λόγω των ιδιαίτερων συνθηκών που επικρατούν στη χώρα αυτή, επιβάλλονται επίσης επιπλέον ειδικές απαιτήσεις και η χρηματοδότηση χορηγείται μόνον:

- σε οργανώσεις οι οποίες είναι εγκατεστημένες και έχουν διαρκή παρουσία στη ΛΔΚ, ώστε να είναι δυνατή η συνεχής παρακολούθηση· και

- σε τομείς στους οποίους οι αρχές της ΛΔΚ έχουν παραχωρήσει ανοικτή πρόσβαση στους εκτελεστικούς εταίρους της ECHO, βάσει της αρχής όχι βοήθεια χωρίς πρόσβαση (σήμερα 173 από 211 χώρες είναι επίσημα ανοικτές στα διεθνή όργανα στη ΛΔΚ).

Επιπλέον, σε ό,τι αφορά τις παρεμβάσεις της ECHO στον τομέα τηςγείας, το πρόγραμμα διανομής φαρμάκων που χρηματοδοτήθηκε το 2000/2001, μόλις αποτέλεσε αντικείμενο ελέγχου από το Ευρωπαϊκό Ελεγκτικό Συνέδριο. Βάσει των ελέγχων που πραγματοποιήθηκαν τον Απρίλιο 2002 στη διαδικασία διανομής,

δεν διαπιστώθηκε καμία ανωμαλία, όπως αυτές στις οποίες αναφέρεται το Αξιότιμο Μέλος, και από τις επισκέψεις που έγιναν σε δειγματοληπτικά επιλεγείσες κλινικές για τον έλεγχο, προέκυψε ότι τα φάρμακα που περιέχονταν στις συσκευασίες που χρηματοδότησε η Κοινότητα, χρησιμοποιούνταν όπως έπρεπε από τους γιατρούς και τους ασθενείς τους.

Λαμβάνονταςπόψη τα ανωτέρω, η Επιτροπή θεωρεί ότι δεν θα ήταν σκόπιμη μια ομάδα διερεύνησης, όπωςπέδειξε το Αξιότιμο Μέλος.

(1) ΕΕ L 163 της 2.7.1996.

(2) FDRC: επιτροπή αποκατάστασης των ζημιών από πλημμύρες (η κυβέρνηση της ΛΔΚ ανέθεσε στην οργάνωση αυτή τα θέματα που αφορούν τις ευρωπαϊκές ΜΚΟ).